2021. gada .  Rīkojums Nr.

Rīgā (prot. Nr.  . §)

**Par Ropažu novada pašvaldības nekustamā īpašuma "Juglas ceļa otrais posms" pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Ropažu novada pašvaldības īpašumā esošo nekustamo īpašumu "Juglas ceļa otrais posms" (nekustamā īpašuma kadastra Nr. 8084 017 0078) – zemes vienību (zemes vienības kadastra apzīmējums 8084 017 0078) 1,21 ha platībā un inženierbūvi ceļu (būves kadastra apzīmējums 8084 017 0078 001) – Ropažu novadā (turpmāk – nekustamais īpašums).

2. Zemkopības ministrijai nekustamo īpašumu:

2.1. izmantot valsts meža apsaimniekošanas un aizsardzības funkcijas īstenošanai;

2.2. bez atlīdzības nodot Ropažu novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.

3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu.

Ministru prezidents A. K. Kariņš

Zemkopības ministrs K. Gerhards